open-index/open-wikipedia-markdown huggingface dataset:
סמואל ג'וסלין

**סמואל לואיס ג'וסלין** (באנגלית: **Samuel Louis Joslin**; נולד ב-18 בינואר 2002) הוא שחקן אנגלי. הוא ידוע בעיקר בזכות תפקידם של תומאס בנט בסרט "הבלתי אפשרי" משנת 2012 ובתור ג'ונתן בראון בסרט "הדוב פדינגטון" משנת 2014 ובסרט ההמשך משנת 2017. 

## קורות חיים
סמואל לואיס ג'וסלין נולד ב-18 בינואר 2002 בקנזינגטון, לונדון. 

## קריירה
ב-2012 קיבל ג'וסלין את התפקיד הגדול הראשון שלו בתור תומאס בנט בסרט האסונות "הבלתי אפשרי" שביים חואן אנטוניו ביונה, המגולל את סיפורם האמיתי על משפחה ששרדה את רעידת האדמה והצונאמי באוקיינוס ההודי ב-26 בדצמבר 2004. 

בשנת 2014, ג'וסלין שיחק לצד השחקן הצרפתי למברט וילסון בסרט הקצר "הנוסטלגיסט".  הסרט מתמקד באב (וילסון) ובבנו יוצא הדופן (ג'וסלין) בעולם עתידי.  באותה שנה לוהק לתפקיד ג'ונתן בראון בסרט הבריטי פדינגטון.  בשנת 2015, ג'וסלין גילם את מרקוס מודסלי בסרט הטלוויזיה "*[[המתווך (סרט, 2015)|המתווך]]*" .  בשנת 2017, ג'וסלין חזר לגלם את ג'ונתן בראון בסרט פדינגטון 2.

בשנת 2024 חזר לשחק בסרט השלישי בסדרת הסרטים "פדינגטון", "פדינגטון בג'ונגל". 

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקנים ילדים אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-2002
סטרהיניה בונצ'יץ'

**סטרהיניה בונצ'יץ**' (בסרבית קירילית: **Страхиња Бунчић**; נולד ב-5 בינואר 1996) הוא ג'ודוקא סרבי המתחרה בקטגוריית המשקל עד 66 ק"ג.

## קריירה

בונצ'יץ' נולד בבאניה לוקה, רפובליקה סרפסקה, בוסניה והרצגובינה, כשבשנת 2003 החל את הקריירה שלו בענף הג'ודו לאחר שאביו לקח אותו לאימון ג'ודו והוא אהב את הענף.

בשנת 2017, בונצ'יץ' זכה במדליית הארד באליפות אירופה בג'ודו לנוער, שהתקיימה בפודגוריצה, מונטנגרו. באוקטובר 2022, בונצ'יץ' זכה במדליית הכסף בגראנד סלאם אבו דאבי לאחר שהפסיד בגמר לאליוס מאנצי האיטלקי.

באולימפיאדת פריז (2024) הוא סיים במקום החמישי לאחר שכשל בניסיונו לזכות במדליית הארד דרך בית הניחומים לאחר שהפסיד בקרב על מדליה זו לגוזמן קירגיזבייב הקזחי.

## קישורים חיצוניים

## הערות שוליים

קטגוריה:ג'ודוקא באולימפיאדת פריז (2024)
קטגוריה:סרבים שנולדו ב-1996
ג'ק קטמור-סקוט

**ג'ק קטמור-סקוט** (באנגלית: **Jack Cutmore-Scott**; נולד ב-16 באפריל 1987) הוא שחקן אנגלי.

## ביוגרפיה
ג'ק קטמור-סקוט נולד בלמבת', לונדון לזוג רואי חשבון, הוא למד שנה באקדמיה למוזיקה ואמניות הדרמה של לונדון, ושיחק בפסטיבל הפרינג' של אדינבורו.

הוא למד ספרות אנגלית, שפות ותיאטרון באוניברסיטת הרווארד.

## קריירה
בשנת 2014 שיחק בתפקיד רופוס סאוויל בסרט "קינגסמן: השירות החשאי" בבימויו של מת'יו ווהן. בשנת 2016, הוא שיחק בתפקיד ראשי בסיטקום הטלוויזיוני "המדריך לגבר" ברשת Fox שם שיחק לצד מייגן ראת', אשתו כיום.  

בשנת 2017 שיחק את אחד החיילים בסרט המלחמה "דנקרק" בבימויו של כריסטופר נולאן. באותה שנה שיחק בתפקיד הראשי בסרט האימה האמריקאי "Bad Match" לצדה של לילי סימונס.  

בשנת 2018, קטמור-סקוט גילם את אמן האשליות, יועץ ה-FBI, קמרון בלאק, בסדרת הטלוויזיה "*Deception"*מבית ABC. כדי להתכונן לתפקידים אלה, הוא עבד עם הקוסמים דייוויד קוונג ופרנסיס מנוטי כדי ללמוד כיצד לבצע את הקסמים. 

בשנת 2020 גילם את קלאוס בסרטו של כריסטופר נולאן, "טנט". 

בשנים 2023–2024 שיחק קטמור-סקוט בשתי עונותיה של הסדרה "פרייז'ר" (אנ') בשירות "פרמאונט+", את פרדריק "פרדי" קריין, בנה של הדמות הראשית. זהו סיקוול לקומדיית המצבים, "פרייז'ר*"*. 

בשנת 2024 שיחק את טריפ קולייר בסדרת הדרמה של הולו, "מוות ופרטים אחרים" (אנ') בתור אחיה של הדמות הראשית, אנה.

## חיים אישיים
ב-16 במאי 2020, הוא נישא לשחקנית הקנדית מייגן ראת' (אנ') בביתם בהוליווד הילס (אנ'), לוס אנג'לס. היא ילדה בן בספטמבר 2021. בנם השני נולד בשנת 2023. אשתו, מגיעה ממשפחה רב-גזעית כאשר אמה היא ממוצא הודי ילידת גואה ואביה נולד בממלכה המאוחדת להורים אוסטרים-יהודים. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת הרווארד
קטגוריה:אנגלים שנולדו ב-1987
ראדי נג'ם

**ראדי נג'ם** (בערבית: **راضي نجم**; נולד ב-30 בספטמבר 1958) הוא איש ציבור דרוזי-ישראלי שכיהן כראש המועצה המקומית בית ג'ן בשנים 2018–2024.

## ביוגרפיה
נולד לנאיף ותמימה וגדל בכפר בית-ג'ן.

למד בבית ספר יסודי בכפר ואת לימודיו התיכוניים עשה מחוץ לכפר.

בשנת 1976 התגייס לצה"ל ושירת ביחידה 299 של גדוד חי"ר. בהמשך יצא לקורס מ"כים בגדוד 17 בחטיבת גולני וסיים את הקורס בהצטיינות. לאחר מכן עבר למערך הלוגיסטיקה יצא לקורס קצינים בה"ד 1 (מצטיין גדודי) ושימש במגוון תפקידים בהם קת"ח גדוד, סמ"פ ומ"פ מפקדה בגדוד חי"ר 299, מפקד וקצין תחזוקה אגד השלמות באוגדה 252, קצין תחזוקה חטיבה 165, קצין הספקה אוגדה 78, עוזר קצין תחזוקה אוגדת איו"ש, קצין הספקה אוגדה 162, מפק הספקה פיקוד צפון, מפקד יחידת גיוס אמצעים באגף הטכנולוגיה והלוגיסטיקה, השתחרר משרות סדיר וקבע בדצמבר 2005 בדרגת סגן אלוף תכנון וניהול לוגיסטי, מונה למפקד יחידת גיוס אמצעים אלון במילואים עד ספטמבר 2014 והשתחרר בדרגת אלוף-משנה.

לאחר שחרורו מצה"ל ניהל משרד בתחומי תכנון עירוני, מתן שירותי שמאות מקרקעין בכל תחומי הענף, עריכת דין, ומונה על ידי בתי המשפט כמומחה מטעמם, בורר ומגשר, וערך חוות דעת שמאיות ומשפטיות לגופים פרטיים וציבוריים עד לשנת 2018.

בבחירות לרשויות המקומיות ב-2018 התמודד לראשות המועצה מול ארבעה מועמדים זיד יוסף אסעד, חמד טאפש, נזיה דבור, וסמיר זידאן. בסיבוב הראשון זכה לתמיכה של 27.87% ועלה לסיבוב שני מול זיד יוסף אסעד וניצח עם רוב של 54.05% (3,940 קולות) לעומת (45.95%, 3,349 קולות) לזיד יוסף אסעד. במהלך כהונתו היה חבר ועדה המחוזית לתכנון ובנייה מחוז צפון. והיה ממקימי ועדת משנה לתוכניות בענייני היישובים הדרוזים והצ'רקסיים בגליל ובגולן.

בבחירות ב-2024 התמודד לקדנציה נוספת. בסיבוב הראשון זכה לתמיכה של 20.20% מהקולות ועלה לסיבוב שני בו הפסיד לנזיה דבור לאחר שקיבל 41.90 (3,181 קולות) מהקולות לעומת 58.10% (4,411 קולות) לדבור.

הוא בעל תואר שני בתכנון ערים ואזורים מהטכניון, תואר שני במדעי המדינה ומנהל ציבורי מאוניברסיטת חיפה, תואר ראשון במשפטים מהקריה האקדמית אונו, תואר ראשון במנהל עסקים מאוניברסיטת דרבי, שמאי מקרקעין מוסמך והנדסאי תעשייה וניהול היצור מהמכון לפריון העבודה והייצור.

הוא נשוי לרחאב ואב לחמישה. מתגורר בבית ג'ן.

## קישורים חיצוניים
* 
* 
* בית ג'אן יש רק אחד, "כלכליות" מגזין איגוד התאגידים העירוניים, אוגוסט 2022
* שוש רוטנברג, נבחרי השנה 2022 - עו"ד ראדי נג'ם ראש המועצה המקומית בית ג'ן, באתר כלכליסט 360, ספטמבר 2022

## הערות שוליים

קטגוריה:ראשי מועצת בית ג'ן
קטגוריה:פוליטיקאים דרוזים ישראלים
קטגוריה:עורכי דין ישראלים
קטגוריה:משפטנים דרוזים ישראלים
קטגוריה:אלופי-משנה בצה"ל
קטגוריה:ישראלים שנולדו ב-1958
The Crown Jewels

***The Crown Jewels*** הוא המארז השישי של להקת הרוק הבריטית קווין, אשר יצא לאור ב-24 בנובמבר 1998 לכבוד יום השנה העשרים וחמישה להקמתה של הלהקה. המארז מכיל את שמונת אלבומי האולפן הראשונים של הלהקה – ''Queen'', *[[Queen II]]*, *[[Sheer Heart Attack]]*, *[[A Night at the Opera]]*, *[[A Day at the Races]]*, *[[News of the World (אלבום)|News of the World]]*, *[[Jazz (אלבום)|Jazz]]* ו-''The Game'', כאשר לשלושת האחרונים עטיפות השונות מאלה המקוריות.

## רשימת השמעה
* תקליטור 1 (38:47) – *[[Queen (אלבום)|Queen]]*
* תקליטור 2 (40:47) – *[[Queen II]]*
* תקליטור 3 (39:01) – *[[Sheer Heart Attack]]*
* תקליטור 4 (43:03) – *[[A Night at the Opera]]*
* תקליטור 5 (44:22) – *[[A Day at the Races]]*
* תקליטור 6 (39:19) – *[[News of the World (אלבום)|News of the World]]*
* תקליטור 7 (44:48) – *[[Jazz (אלבום)|Jazz]]*
* תקליטור 8 (35:38) – *[[The Game (אלבום)|The Game]]*

## משתתפים
### קווין
* פרדי מרקיורי – זמרה, פסנתר, אורגן חשמלי, צ'מבלו, מקהלה, מחיאות, רקיעות, פעמון פרה, סינתיסייזר, קולות רקע
* בריאן מיי – גיטרה, פסנתר, פעמון, בנג'ולילי, קוטו, נבל, יוקולילי, גיטרת סלייד, הרמוניום, תזמורת, מקהלה, מחיאות, רקיעות, קולות רקע, זמרה
* רוג'ר טיילור – תופים, כלי הקשה, גונג, מרימבה, תוף מרים, משולש, פעמון רוח, טימפני, גיטרה, מקהלה, בס, מחיאות, רקיעות, קולות רקע, זמרה
* ג'ון דיקון – בס, גיטרה, קונטרבס, פסנתר חשמלי, מחיאות, רקיעות, פסנתר, כלי הקשה, קולות רקע

### משתתפים נוספים
* רוי תומאס בייקר – קסטנייטה, סטיילופון
* מייק סטון – קולות רקע

## קישורים חיצוניים

## הערות שוליים

קטגוריה:אלבומי קווין
קטגוריה:מארזי תקליטורים
קטגוריה:אלבומי אוסף באנגלית
בלילה על הדשא

"**בלילה על הדשא**" הוא שיר שביצעה להקת פיקוד הצפון. את מילות השיר כתבה אסתר ניצב ללחן שחיבר יאיר רוזנבלום. השיר הופיע בתוכניתה של להקת פיקוד הצפון "בלילה על הדשא", שכללה את שיריו של רוזנבלום. השיר הופיע במצעד רשת ג' לראשונה ב"פינה לשיפוטכם" ב-17 בינואר 1977, וצעד בו במשך 14 שבועות. ב-21 במרץ 1977 השיר הגיע לראש המצעד, בו נשאר במשך שלושה שבועות רצופים. השיר זכה להצלחה גדולה, וזכה במקום השני במצעד השנתי העברי 1977.

## רקע
יאיר רוזנבלום כתב את לחן השיר כחלק מהפסקול שחיבר בשנת 1974 לסרט "צ'רלי וחצי". המנגינה מופיעה בעיבודים שונים כמוזיקת רקע לאורך כל הסרט, בעיקר בקטעים הנוגים, ומופיעה במלואה בעיבוד דרמטי מתגבר בסצנות הסיום, בהן עוזב גיבור הסרט מיקו את ישראל.

שלוש שנים לאחר צאת הסרט, חיברה אסתר ניצב את מילות השיר, לזכרו של שלמה ארד שהיה בן כיתתה בקיבוץ בית זרע. ארד נהרג ב-1975 בהתרסקות ההרקולס בג'בל חלאל שבצפון סיני. ארד היה מוזיקאי והשורה האחרונה בשיר עוסקת בקולו הערב: .

סולנית הלהקה הייתה ורדה גורן, שבשנים לאחר שחרורה הייתה חלק מלהקת "קסם", והשתתפה בכמה תחרויות קדם-אירוויזיון.

מילות השיר שחיברה ניצב מתארות אווירת קיבוץ שלווה ורגועה, בה גרו בני היישוב הישראלי המבוסס, בניגוד לסרט המקורי בו מאופיינים המזרחים בחיי דלות ועוני אך שמחים בחלקם. עיבוד השיר מזכיר מוזיקה רוסית נושנה המתאפיינת בהתלכדות ושהייה יחד בדומה לשירי להקות צבאיות רבים כמו "גשם אחרון".

השיר זכה להצלחה גדולה ונבחר במקום 25 במצעד שירי הלהקות הצבאיות של אתר MOOMA בשנת 2004.

## קישורים חיצוניים

*בלילה על הדשא באתר של יאיר רוזנבלום

## הערות שוליים

קטגוריה:שירי להקת פיקוד צפון
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על לילות
התעמלות באולימפיאדת פריז (2024) – מקבילים

תחרות **[[מקבילים (התעמלות)|מקבילים]] לגברים** באולימפיאדת פריז (2024) נערכה ב-27 ביולי וב-5 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 65 מתעמלים מ-27 מדינות (מתוך 96 מתעמלים בתחרות סך הכל) התחרו בתרגיל המקבילים בשלב המוקדמות.

## רקע
תחרות המקבילים התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920).

## פורמט התחרות
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

## לוח זמנים
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-5 באוגוסט.

## תוצאות
### מוקדמות

**עתודה**
העתודה לגמר תרגיל הקרקע היו:
# 22px|קישור=בריטניה במשחקים האולימפיים ג'ו פרייזר 
# 
# 

רק שני מתעמלים מכל מדינה יכולים להשתתף בשלב הגמר. לכן, המתעמלים היפנים קאזומה קאיה ודייקי האשימוטו והמתעמל הסיני שיאו רואוטנג לא יכולים לשמש כעתודה בתחרות הטבעות, אלא אם אחד המתעמלים האחרים מהמדינה שלהם יפרוש מהתחרות.

### גמר

## ראו גם
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

## קישורים חיצוניים

## הערות שוליים

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 מקבילים
It's Gonna Be Me

"**It's Gonna Be Me**" הוא שיר של להקת הבנים האמריקאית אן סינק. הוא יצא לאור באמצעות חברת התקליטים ג'ייב רקורדס כסינגל השני מאלבום האולפן השלישי שלהם *[[No Strings Attached]]* (2000) בארצות הברית, וכסינגל השלישי מהמהדורה הבינלאומית של *No Strings Attached*. השיר נכתב על ידי מקס מרטין, אנדראס קרלסון ורמי יעקב, והופק על ידי האחרון. רצועת הפופ הושפעה מ"Steppin' Out" (1982) של ג'ו ג'קסון ו"Him" (1980) של רופרט הולמס, בעוד שהמילים מספרות על גבר המנסה לשכנע אישה להתחיל מערכת יחסים חדשה יחד בזמן שהיא מתאוששת מפרידה קודמת.

"It's Gonna Be Me" נכנס למצעד הבילבורד הוט 100 האמריקאי במקום ה-42, שם בסופו של דבר הגיע למקום הראשון למשך שבועיים רצופים כשיר היחיד שלהם שהגיע למקום זה במצעד זה. השיר קיבל את תואר הזהב מאיגוד תעשיית ההקלטות האמריקאי (RIAA) חודש אחרי צאתו, ופלטינה באוסטרליה ובקנדה. "It's Gonna Be Me" הגיע גם למקום הראשון בקנדה, ודורג בעשירייה הראשונה במצעד הסינגלים הבריטי, ובמצעדים בניו זילנד ושוודיה.

וידאו קליפ מלווה בוים על ידי וויין אישם, ובו מופיעים כל אחד מחברי אן סינק כבובה בתוך חנות צעצועים המנסה להיקנות על ידי לקוחה. אן סינק ביצעו את השיר בטקס פרסי הסרטים של MTV ב-2000, בטקס פרסי הווידאו קליפים של MTV ב-2000, ובשלוש הופעות מרכזיות. "It's Gonna Be Me" הפך פופולרי כמם אינטרנטי בשם "It's Gonna Be May", לאחר שתמונת טאמבלר של חבר אן סינק ג'סטין טימברלייק פורסמה ב-2012 עם הכיתוב המתאים, שמשך את תשומת לבם של ברק אובמה וטימברלייק עצמו.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אן סינק
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי רמי יעקב
קטגוריה:שירים שהופקו על ידי רמי יעקב
קטגוריה:שירי לפידים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת ג'ייב רקורדס
No Strings Attached

***No Strings Attached*** (בתרגום חופשי לעברית, "קשר לא מחייב") הוא אלבום האולפן השלישי של להקת הבנים האמריקאית "אן סינק". האלבום יצא לאור ב-21 במרץ 2000 באמצעות חברת התקליטים ג'ייב רקורדס. מתוך רצון להבדיל את המוזיקה שלהם מזו של חבריהם למותג, אן סינק בחרה לשלב את סגנונות הפופ וה-R&B באלבום. לפני יציאת האלבום נפרדה הלהקה מחברת הניהול שלה Trans Continental ומחברת התקליטים RCA רקורדס; השם שלו היא משחק ברעיון של עצמאות משליטה תאגידית. תרומות להפקת האלבום הגיעו ממגוון רחב של מפיקים, כולל חברי אן סינק ג'סטין טימברלייק וג'יי. סי. שאזיי, ומשתפי פעולה ביניהם כריסטיאן לונדין, ג'ייק שולזה, רמי, טדי ריילי, קווין "שייקספיר" בריגס, ריצ'רד מרקס, וייט רן, בייביפייס וגיא רוש.

לאחר מספר עיכובים עקב מאבקים משפטיים, *No Strings Attached* זכה לביקורות חיוביות בדרך כלל ממבקרי מוזיקה, שרבים מהם שיבחו את ההפקה. האלבום הופיע בראש מצעד הבילבורד 200 בארצות הברית עם מכירות של 2.4 מיליון עותקים בשבוע הראשון, וקבע את שיא המכירות לשבוע אחד במדינה; שיא שנשאר 15 שנים עד שאדל עלתה על שיא המכירות של השבוע הראשון עם אלבום האולפן השלישי שלה *[[25 (אלבום)|25]]* (2015). מהאלבום יצאו ארבעה סינגלים. לסינגל המוביל שלו "Bye Bye Bye" מיוחס את יצירת ההייפ להצלחת האלבום בסופו של דבר. *No Strings Attached* היה האלבום הנמכר ביותר של שנת 2000. אן סינק קידמו את האלבום באמצעות סיבוב הופעות בשם No Strings Attached Tour בשנת 2000, שהיה סיבוב ההופעות השני הכי מרוויח בצפון אמריקה של אותה שנה.

## הערכה ביקורתית

### רשימות סוף שנה וכל הזמנים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי יהלום בארצות הברית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'ייב רקורדס
גן נסקוצ'ני

**גן נסקוצ'ני** (ברוסית: **Нескучный сад**, נֶסְקוּצְ'נִי סָאד) הוא פארק אנגלי הממוקם במרכז היסטורי של מוסקבה על הגדה הימנית של נהר מוסקבה, שנשמר מאחוזת האצולה נסקוצ'נויה . בשליש הראשון של המאה ה-19, הפארק נוצר לאחר שמחלקת הארמון של ניקולאי הראשון רכשה את אחוזותיהם של הקניאזים טרובצקוי , גוליצין  ואורלוב. הגן, בשטח של 59.3 דונם, הוא חלק מפארק תרבות ומנוחה ע"ש גורקי והוא אנדרטה לאמנות גינון נוף ומוגן על ידי המדינה.

מאז 1990, בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי?. כספים לשיפוץ של בקתת הציד נאספו בחלקם הודות לאיגוד המועדונים הבינלאומי "מה? היכן? מתי?.

נכון לעכשיו, גן נסקוצ'ני הוא החלק ההיסטורי של פארק גורקי. בגן יש סמטאות להליכה, מגרשי טניס, מגרש כדורגל, מועדון שחמט, מרכז אימונים ומרחב עבודה משותף בשם "תחנת עבודה".

## גלריה

קובץ:Табличка «Нескучный сад».jpg|גן נסקוצ'ני
קובץ:Moscow 05-2012 Lustgarten 04.jpg|בקתת הציד של אחוזת טרובצקי הוא אתר הצילומים של תוכנית הטלוויזיה מה? היכן? מתי?
קובץ:Moscow LeninskyPr Summer House 08-2016.jpg|בית קיץ של הרוזן אורלוב-צ'סמנסקי
קובץ:Moscow LeninskyPr Alexandrinsky palace front side 08-2016.jpg|ארמון אלכסנדרובסקי
קובץ:Neskuchny Garden.jpg|מבט על גן נסקוצ'ני מגשר פושקינסקי 


## קישורים חיצוניים

## הערות שוליים

קטגוריה:מוסקבה: פארקים
עמוד מאי

ממוזער|300x300 פיקסלים| ריקוד סביב עמוד מאי בשוודיה
**עמוד מאי** (מכונה גם **עמוד אמצע הקיץ**) הוא עמוד עץ גבוה המעוטר בפרחים, צמחייה, סרטים ועיטורים אחרים אשר נהוג להקים באופן מסורתי במסגרת פסטיבלים עממיים שונים באירופה החוגגים את תחילת הקיץ, במיוחד סביב ה-1 במאי או בחג פנטקוסט, אם כי במדינות מסוימות עמוד המאי מוקם רק בחג אמצע הקיץ (20–26 ביוני). סביב עמוד המאי נהוג לעיתים רבות לרקוד את הריקוד העממי **ריקוד עמוד מאי**. באופן מסורתי נהוג להקים את עמוד המאי במרכז היישוב בו הקהילה נוהגת להתאסף בשמחות ואשר בו יש מספיק מקום לאנשים לרקוד.

המקור של מסורת עמוד המאי לא ברור, אך לאורך השנים הועלתה ההשערה שהמקור של עמוד המאי הוא בטקסים פגאניים עתיקים החוגגים את האביב, ושהמסורת הזו הצליחה למעשה לשרוד את תהליך ההתנצרות של אירופה, אם כי היא איבדה את המשמעות המקורית שהייתה לה.

בעת המודרנית ממשיכים להקים עמוד המאי במדינות שונות ברחבי אירופה, למרות שהוא הפך פחות נפוץ באזורים מסוימים.

## גלריית תמונות

קובץ:St._George's_Kermis_with_the_Dance_around_the_Maypole_by_Pieter_Brueghel_the_Younger.jpg|ריקוד סביב עמוד המאי, ציור מהמאה ה-16 מאת פיטר ברויגל הבן
קובץ:Carl_Millner_Maibaumfest_1848.jpg|עמוד מאי בבוואריה, ציור מ-1848
קובץ:Frederick Goodall Raising the Maypole.jpg|"Raising the maypole", פרדריק גודול, 1855
קובץ:Maypole_erection_valje_4.jpg|הקמת עמוד מאי בשוודיה
קובץ:Maypole_in_Lustleigh_in_Spider's_Web_pattern.jpg|ילדות רוקדות סביב עמוד המאי במחוז דבון שבבריטניה באמצעות סרטים אשר יוצרים צורה ייחודית


## קישורים חיצוניים

## הערות שוליים

קטגוריה:פגאניזם גרמאני
קטגוריה:שוודיה: תרבות
גל ריץ'

**גל ריץ**' (נולד בשנת 1985) הוא קצין צה"ל בדרגת אלוף-משנה המכהן כמפקד חטיבת עציון. קודם לכן שימש מפקד בא"ח עוז ומפקד סיירת חרוב.

## ביוגרפיה
ריץ' נולד וגדל בפתח תקווה. עם גיוסו לצה"ל והתנדב להיחידה הטקטית לחילוץ מיוחד (669), לאחר סיום המסלול הלוחם ושירות מבצעי השלים קורס קציני חי"ר. הוא מילא שורת תפקידי מטה ופיקוד ביחידה הטקטית לחילוץ מיוחד (669) ובחטיבת כפיר. 

בשנים 2019–2021 שימש מפקד סיירת חרוב. בשנים 2022–2024 שימש מפקד בא"ח עוז, בין היתר במלחמת חרבות ברזל.

ב-15 באוגוסט 2024 מונה למפקד חטיבת עציון. שבועיים לאחר מכן (ב-30 באוגוסט) הוא נפצע בפיגוע בצומת גוש עציון.

ריץ' נשוי ואב לארבע בנות.

## קישורים חיצוניים

* הקמת אווירייה יבשתית עצמאית – מהפכה בלוחמת היבשה, בין הקטבים, 8 באוגוסט 2022

## הערות שוליים

קטגוריה:אלופי-משנה בצה"ל
קטגוריה:מפקדי גדודים בצה"ל
קטגוריה:מפקדי חטיבת עציון
קטגוריה:פצועי טרור ישראלים
קטגוריה:ישראלים שנולדו ב-1985
ג'ואן-בנג'מין גאבה

**ג'ואן-בנג'מין גאבה** (בצרפתית: **Joan-Benjamin Gaba**; נולד ב-7 בינואר 2001) הוא ג'ודוקא צרפתי ממוצא מרטיניקי המתחרה בקטגוריית המשקל עד 73 ק"ג. גאבה הוא סגן האלוף האולימפי מאולימפיאדת פריז (2024).

## קריירה

גאבה החל את דרכו בענף הג'ודו בשנת 2008.

הוא השתתף באליפויות העולם בודפשט 2021, טשקנט 2022 ודוחה 2023, כשבשלושתן סיים עם מדליית כסף במסגרת תחרות הנבחרות המעורבות.

בנובמבר 2023, הוא הוכתר לאלוף צרפת בקטגוריית המשקל שלו לאחר שגבר בגמר על גיום צ'יין. באפריל 2024, גאבה זכה במדליית הארד במסגרת אליפות אירופה, שהתקיימה בזאגרב, קרואטיה. באותה האליפות, הוא זכה גם במדליית הזהב ביחד עם הנבחרת הצרפתית לאחר שהאחרונה ניצחה את נבחרת הג'ודו הגאורגית במסגרת תחרות הנבחרות המעורבות.

באולימפיאדת פריז (2024) גאבה זכה במדליית הכסף זאת לאחר שהפסיד בגמר להידאייט היידרוב האזרי. בנוסף, הוא הוסיף למאזן המדליות שלו גם מדליית זהב באולימפיאדה זו כאשר נבחרתו גברה על נבחרת הג'ודו היפנית במסגרת תחרות הנבחרות המעורבות.

## קישורים חיצוניים

## הערות שוליים

קטגוריה:ג'ודו: מדליסטים אולימפיים
קטגוריה:זוכי מדליית כסף אולימפית מצרפת
קטגוריה:אלופים אולימפיים מצרפת
קטגוריה:ג'ודוקא באולימפיאדת פריז (2024)
קטגוריה:צרפתים ממוצא מרטיניקי
קטגוריה:צרפתים שנולדו ב-2001
דוברי חריסטוב

**דוברי חריסטוב** (בבולגרית: **Добри Христов**; 14 בדצמבר 1875 – 23 בינואר 1941) היה מלחין, ומנצח בולגרי, אשר נמנה עם בולטי המלחינים בדור הראשון של מלחיני בולגריה המודרנית.

## קורות חייו
חריסטוב נולד בווארנה למשפחה שהיגרה מקאזאנלק. ב-1903 סיים את לימודיו בקונסרבטוריון של פראג בניהולו של אנטונין דבוז'אק. עם סיום לימודיו, שב לבולגריה ונמנה עם מעצבי התרבות המוזיקלית בנסיכות הצעירה. חריסטוב כתב בעיקר יצירות למקהלה ומוזיקה כנסייתית תוך שימוש באלמנטים מהפולקלור הבולגרי ביצירותיו. הוא ניצח על הרכבים מוזיקליים שונים, ולימד ניצוח. עם תלמידיו נמנה משה צדיקוב. חריסטוב שיתף פעולה עם מקהלת צדיקוב בבולגריה מראשית דרכה, וכתב עבורה מספר יצירות לקונצרטים שערכה ברחבי בולגריה וביוגוסלביה. בראשית דרכה של המקהלה בישראל תחת המנצחים יצחק אגבדיש ויצחק גרציאני ביצעה המקהלה מיצירותיו של חריסטוב במסגרת הקונצרטים שערכה.

הלך לעולמו בסופיה ב-1941 והוא בן 65 שנים, ונקבר בבית הקברות המרכזי שבעיר. רחוב בסופיה נושא את שמו, וכן בית הספר לאמנויות בווארנה נקרא על שמו.

## קישורים חיצוניים

* דוברי חריסטוב, באתר התאחדות המלחינים של בולגריה 

## הערות שוליים

קטגוריה:מלחינים בולגרים
קטגוריה:מלחינים מן המאה ה-20
קטגוריה:אישים הקבורים בבית הקברות המרכזי בסופיה
קטגוריה:אישים שהונצחו בשטרות כסף בולגריים
קטגוריה:בולגרים שנולדו ב-1875
קטגוריה:נפטרים ב-1941
תחנת הרכבת המרכזית של סידני

**תחנת הרכבת המרכזית של סידני** היא תחנת הרכבת הגדולה והעמוסה ביותר בעיר סידני שבאוסטרליה. התחנה ממוקמת באזור היימרקט אשר ברובע העסקים המרכזי של סידני. התחנה מהווה מחלף תחבורה מרכזי עבור שירותי הרכבת הבין-עירוניים של NSW TrainLink, שירותי רכבות הפרוורים של Sydney Trains, שירותי הרכבת הקלה של סידני, שירותי האוטובוסים העירוניים ושירותי אוטובוס פרטיים. בשנת 2018 לבדה עברו בתחנה כ-85.4 מיליון נוסעים. לפי ההערכות התחנה משרתת מעל ל-250,000 אנשים מדי יום.

## היסטוריה
התחנה נפתחה רשמית ב-4 באוגוסט 1906, והחליפה את תחנת טרמינל סידני אשר הייתה קיימת עוד משנת 1855 אך לא הייתה מתאימה יותר לעיר הצומחת. התחנה נבנתה באתר של בית הקברות לשעבר ברחוב דבונשייר, כאשר שרידים מבית הקברות הועברו לבתי קברות אחרים לפני תחילת הבנייה.

התחנה עברה מספר הרחבות ושיפוצים לאורך השנים בעקבות הביקוש ההולך וגובר לשירותי רכבת. הוספת רציפי חשמליות בשנות ה-20 ורכבת הפרברים בשנות ה-70 הרחיבה משמעותית את קיבולת התחנה.

## גלריית תמונות

קובץ:Copy_of_artists_impression_of_(a_possible)_Central_Railway_Station_at_St_James_Road,_Hyde_Park_(5207836758).jpg|עיצוב מוקדם של התחנה משנת 1898 לערך
קובץ:Central_station_Sydney_NSW1.jpg|מבט על התחנה מפארק בלמור
קובץ:View_of_Central_Railway_Station,_Sydney_(NSW)_-_approach_road_(8455090456).jpg|התחנה במבט מפארק בלמור, 1924
קובץ:Central_Station,_c.1958_(4010230048).jpg|האולם המרכזי, תצלום משנת 1958 לערך
קובץ:Central_Station_Concourse_Hall.jpg|האולם המרכזי, 2018


## קישורים חיצוניים

## קישורים חיצוניים
* 

## הערות שוליים

קטגוריה:סידני: מבנים
קטגוריה:סידני: תחבורה
יפים קופליאן

**יפים קופליאן** (ברוסית: **Ефим Захарович Копелян**; 12 באפריל 1912 - 6 במרץ 1975) היה שחקן סובייטי ממוצא יהודי. בשנת 1973 הוא קיבל תואר אמן העם של ברית המועצות.  
## קורות חיים
יפים קופליאן נולד בשנת 1912 ברצ'יצה (אז בתחומי האימפריה הרוסית כיום בבלארוס) למשפחה יהודית. אביו זלמן יליד יקטרינוסלב עסק במסחר בעץ אמו מאשה מבית פרנקל הייתה ילידת רצ'יצה. במשפחה היו 6 בנים.

עד לשנת 1929 יפים קופליאן התגורר ברצ'יצה ובשנים אחרונות עבד כצייר. בשנת 1929 הוא נסע ללנינגרד והחל ללמוד אדריכלות במכון לאמנויות. עוד בהיותו סטודנט הוא התחיל להשתתף בהצגות של תיאטרון הדרמה הגדול. בשנת 1931 הוא עזב את לימודי האדריכלות והחל ללמוד משחק בסטודיו ליד התיאטרון.

בשנת 1935 קופליאן סיים את הלימודים, נכלל בסגל של התיאטרון ועבד בו כל חייו. בשנת 1956 כאשר לתיאטרון הגיע גאורגי טובסטונוגוב קופליאן הפך לשחקן מוביל של התיאטרון.

בשנות ה-50 קופליאן היה במאי של מספר הצגות בתיאטרון.

בנוסף לעבודות רבות בתיאטרון קופליאן הצטלם בסרטי קולנוע רבים, בעיקר בתפקידים משניים. התפקיד הבולט ביותר היה קריין בסדרת טלוויזיה "שבעה עשר רגעים של אביב" בשנת 1973. סדרה זו זכתה להצלחה רבה ומוקרנת בטלוויזיה הרוסית גם כיום.

קופליאן דיבב סרטים זרים רבים שנרכשו והוקרנו בברית המועצות.

קופילאן היה נשוי פעמיים, אשתו השנייה הייתה ליודמילה מקארובה, שחקנית אותו תיאטרון שזכתה בתואר אמן העם של ברית המועצות בשנת 1977.

על פעילותו בתחום התיאטרון והקולנוע קופליאן קיבל מספר עיטורים ופרסים. בשנת 1973 הוא קילב תואר אמן העם של ברית המועצות.

קופליאן נפטר בשנת 1975 מבעית לב בהיותו בבית הבראה ליד לנינגרד. הוא נטמן בבית העלמין "וולקובו" בעיר.

## קישורים חיצוניים

* ביוגרפיה 
* 

קטגוריה:שחקני תיאטרון יהודים
קטגוריה:שחקני תיאטרון סובייטים
קטגוריה:במאי תיאטרון יהודים
קטגוריה:במאי תיאטרון רוסים
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה סובייטים
קטגוריה:אמני העם של ברית המועצות
קטגוריה:סובייטים שנולדו ב-1912
קטגוריה:סובייטים שנפטרו ב-1975
K.A.O.S. On the Road

**K.A.O.S. On the Road** היה סיבוב ההופעות השני של המוזיקאי הבריטי רוג'ר ווטרס, אשר החל במרכז האזרחי של פרובידנס, פרובידנס, ארצות הברית ב-14 באוגוסט 1987 והסתיים בארנה של ומבלי, לונדון, אנגליה ב-22 בנובמבר באותה שנה. סיבוב זה נועד לקדם את אלבום האולפן השני שלו, *Radio K.A.O.S.* שיצא לאור שלושה חודשים לפני כן, ב-15 ביוני. במת ההופעה עוצבה על ידי מארק פישר, בה הציב מסכים עגולים, מערכת שמע קוואדרופונית ותא טלפון בו היה יכול הקהל להתקשר לווטרס בעת הופעתו ולהפנות אליו שאלות שונות.

## רקע
לאחר סיבוב ההופעות הקודם שלו, הקים ווטרס את להקת הבלידינג הרט בנד, עמה כתב עיבודים שונים לשיריו ושירי פינק פלויד שנכתבו על ידו בלבד. למרות זאת, עקב בקשה שהופנתה אליו באחת ההופעות באמצעות התא שהציב פישר, הבטיח כי בסיבובי ההופעות הבאים יבצע את השיר "Comfortably Numb", אשר נכתב על ידו ועל ידי דייוויד גילמור והופיע באלבום האולפן האחד עשר של פינק פלויד, *[[The Wall]]*. בחלק מההופעות הופיעה הלהקה עם השיר "Tempted", אשר נכתב על ידי הקלידן פול קאראק בעת שהיה חבר בלהקת סקוויז. שיר זה היה מעין הופעת חימום קצרה שבוצעה על ידי כל חברי הלהקה מלבד ווטרס. בשלוש הופעות אירח ווטרס את הזמרת קלייר טורי, אשר ביצעה במקור את השיר "The Great Gig in the Sky" מתוך האלבום *[[The Dark Side of the Moon]]* של פינק פלויד.

## רשימת שירים
רשימת שירים זו מייצגת את הופעתו של ווטרס בארנה של ומבלי, לונדון, אנגליה ב-22 בנובמבר 1987, וזו אינה מייצגת בהכרח הופעות אחרות שהתקיימו במסגרת סיבוב זה הופעות זה.

## הופעות

## שירים שבוצעו במהלך סיבוב ההופעות

### שירי רוג'ר ווטרס

### שירים נוספים

## משתתפים
### הבלידינג הרט בנד
* רוג'ר ווטרס – זמרה, בס, גיטרת קצב
* אנדי פיירוות'ר לואו – גיטרת קצב, בס, קולות רקע
* ג'יי סטפלי – גיטרה מובילה, קולות רקע
* פול קאראק – קלידים, זמרה
* גרהם ברוד – תופים, כלי הקשה
* מל קולינס – סקסופון
* דורין צ'נטר – קולות רקע
* קייטי קיסון – קולות רקע

### משתתפים נוספים
* קלייר טורי – זמרה (בהופעות 8 ,37-38 בשיר "The Great Gig in the Sky")

## הערות שוליים

קטגוריה:סיבובי הופעות של רוג'ר ווטרס
קטגוריה:סיבובי הופעות מ-1987
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בקנדה
טורגוביצה

**טורגוביצה** (באוקראינית: **Торговиця**; בפולנית: **Targowica**; ביידיש: **טירהאוויצא**) הוא כפר במחוז קירובוגרד שבאוקראינה, לשעבר עיר בעלת חשיבות היסטורית ומרכז יהודי וחסידי.

בכפר הוקמה קונפדרציית טורגוביצה , שהייתה ברית של אצילים פולנים שנלחמו לצד האימפריה הרוסית בסוף המאה ה־18 והביאו לחלוקת פולין השנייה.

ממוזער|ציון הרב יקותיאל לנדא, המגיד מיראוויצה, טורגוביצה, אוקראינה|324x324 פיקסלים

## גאוגרפיה
הכפר מצוי בקצה המערבי של מחוז קירובוגרד על הגבול עם מחוז צ'רקאסי על הכביש הראשי בין אומן לקרופיבניצקי על גדת נהר סיניובחה שהוא יובל של הבוג הדרומי. אזור זה נחשב לגבול בין פודוליה לאזור הדנייפר.

## גאולוגיה
ממוזער|מחצבת טורגוביץ' בה ניתן לראות סלעים עתיקים מתקופת הפרקמבריון התחתון
גם מבחינה גאולוגית מהווה אזור הכפר גבול בין בלוק ווהלין-פודולסקי לבלוק קירובגרדסקי שהם שניים מתוך שבעת הקראטונים המרכיבים את השילד האוקראיני. מדרום לכפר, על גדת הנהר ישנה מחצבה בה ניתן לראות סלעים מתקופת הפרקמבריון הקדום.

## היסטוריה
באזור נמצאו שרידי התיישבות מתקופת אורדת הזהב.

בשנת 1331 מופיע אזכור העיר ברשומת כתחנת מסחר חשובה בנסיכות גאליץ'-וולין.

באמצע המאה ה־16 נהרסה העיר על ידי הטטרים של חצי האי הקרים ולאחר נסיגת הטטרים עבר השטח לשליטת פולין.

בסוף המאה ה־17 הוקם באזור גדוד קוזקים בפיקודו של אבטים טורגוביצקי, והעיר נקראה על שמו.

החל משנת 1777, העיר הייתה בשליטתו של האציל הפולני סטניסלב צ'סני פוטוצקי. בשנת 1791 פורסמה חוקה חדשה לפולין, שהגבילה את זכויות האצולה. החוקה גרמה לתסיסה בקרב חלקים של האצולה הפולנית.

הצאריסה יקתרינה הגדולה רצתה לנצל את התסיסה הזו כדי להשתלט על שטחים נוספים באיחוד הפולני-ליטאי. ב־14 במאי 1792 התכנסו בטורגוביצה אצילים פולנים וליטאים בראשות פוטוצקי ובהכוונת הגנרל הרוסי ואסילי פופוב והכריזו על "קונפדרציית טורגוביצה" שהייתה למעשה ברית צבאית שהתנגדה לחוקה הפולנית החדשה.

ארבעה ימים לאחר מכן פלשו צבאות האימפריה הרוסית לשטח האיחוד הפולני-ליטאי אליהם הצטרפו כוחות הקונפדרציה ויחד הנחילו תבוסה לפולנים.

חלק מהאצילים החברים בקונפדרציה הוצאו להורג באשמת בגידה.

לאחר חלוקת פולין עברה העיר לשלטון האיפריה הרוסית כחלק מנפת אומן .

## יהודים
ידוע על קהילה יהודית בעיר טוגרגוביצה מאז שנת 1742. בסוף המאה ה־19 מנו היהודים כשליש מהתושבים.

החל מאמצע המאה השבע עשרה כיהן כרב העיר יקותיאל לנדא שנודע בכינויו "המגיד מטירהוויצה" שהיה מתלמידי המגיד ממזריטש וחברו הטוב של מנחם נחום מצ'רנוביל (בעל "המאור עיניים"). בסוף ימיו הפך המגיד לחסידו של נחמן מברסלב ושמו מוזכר פעמיים בספר חיי מוהר"ן. תחת הנהגתו הפכה טורגוביצה למרכז חשוב של חסידות ברסלב.

לאחר פוגרום בשנת 1919 נטשו רוב היהודים את העיר.

במהלך הכיבוש הנאצי, בחורף 1942, נרצחו בטורגוביצה כ־150 יהודים.

לאחר נפילת ברית המועצות, והקמת אוקראינה העצמאית, שופץ בית הקברות היהודי והוקמה מצבה לזכר חסידי ברסלב שהתגוררו בעיר.

## קישורים חיצוניים

## הערות שוליים

קטגוריה:קהילות יהודיות באוקראינה

קטגוריה:חסידות ברסלב
ווסטוק 2M

**ווסטוק 2M ** (ברוסית: **2M Восток  (8A92M)**, באנגלית: ** Vostok 2M**, תרגום: **מזרח**) היה שדרוג של משגר "ווסטוק 2" שהיה מבוסס של הטיל הבליסטי R-7. מטרת השדרוג היה להתאים את המשגר לשיגור חלליות קלות יותר למסלול גבוה יותר. כתוצאה מכך יכולת משגר לשיגור לוויינים למסלול מסונכרן-שמש גדלה ל-3,800 ק"ג.

השיגור הראשון בוצע מכן שיגור 31/6 בקוסמודרום בייקונור. בהמשך החלו שיגורים גם מקוסמודרום פלסצק (כני שיגור 41 ו-43).

ב-18 במרץ 1980 המשגר התפוצץ בכן שיגור ב"קוסמודרום פלסצק" בזמן מילוי דלק. באירוע נהרגו 48 אנשים שפעלו סביב המשגר בהכנות לשיגור.

בסך הכול בוצעו 93 שיגורים מהם 92 היו מוצלחים. בעזרת המשגר בעיקר שוגרו לוויינים מסדרות מטאור, רסורס וצלינה.

השיגור האחרון בוצע בשנת 1991. המשגר הוחלף במשגר "סויוז U".
## קישורים חיצוניים

* תיאור המשגר 
* תיאור המשגר 
* רשימת שיגורים

קטגוריה:משגרים סובייטיים
ההתאחדות הישראלית לכלבנות

ממוזער|תעודת יוחסין של כלב גזעי, המונפקת על ידי ההתאחדות הישראלית לכלבנות
**ההתאחדות הישראלית לכלבנות** (בראשי תיבות: IKC) היא עמותה רשומה המשמשת כארגון הגג לעמותות השונות העוסקות בקידום גידול, טיפוח ושימור כלבים גזעיים וספורט כלבני בישראל. ההתאחדות מוכרת כגוף הייצוגי הישראלי על ידי הפדרציה הבין-לאומית לכלבנות (FCI) ופועלת בהתאם לתקנותיה.
## היסטוריה
ההתאחדות הוקמה בשנת 1972 לאחר איחוד בין שני ארגונים שקדמו לה. מאז, היא מהווה את הגוף המרכזי והבלעדי המאגד את כל העוסקים בתחום הכלבנות בישראל, ומייצגת אותם בארץ ובעולם.
## כלב השנה
ההתאחדות היא הגוף המפקח על תערוכות כלבים הנערכות בישראל. משנת 2017 נערכת במסגרתה תחרות "כלב השנה"

## הערות שוליים

כלבנות
דמיטרי פוקראס

**דמיטרי פוקראס** (ברוסית: **Дмитрий Яковлевич Покрас**; 7 בנובמבר 1899 - 20 בדצמבר 1978) היה פסנתרן ומלחין סובייטי ממוצא יהודי. בשנת 1975 הוא קיבל תואר אמן העם של ברית המועצות.  
## קורות חיים
דמיטרי פוקראס נולד בשנת 1899 בקייב (אז בתחומי האימפריה הרוסית כיום באוקראינה) למשפחה יהודית. במשפחה היו 4 אחים (כולם היו מלחינים) ואחות.

בגיל 8 פוקראס החל לעזור בפרנסת המשפחה וניגן באירועים.

בשנת 1914 פוקראס החל ללמוד נגינה בפסנתר בקונסרבטוריון של סנקט פטרבורג. עוד בזמן הלימודים הוא התחיל להלחין רומנסות ושירים עבוד מיוזיק הול.

לאחר סיום הלימודים בשנת 1917 פוקראס חזר לקייב ועבד כפסנתרן. בשנת 1919 הוא התגייס לשורות הצבא האדום ושירת בארמיית הפרשים הראשונה. עד לשחרור בשנת 1921 הוא כתב מספר שירים שזכו להצלחה.

בשנת 1923 פוקראס הגיע למוסקבה בה הלחין שירים ועבד במיוזיק הול. בשנים 1926–1936 הוא היה מנהל מוזיקלי ומנצח ראשי של מיוזיק הול במוסקבה.

החל משנת 1932 דמיטרי פוקראס החל לשתף פעולה עם אחיו דניאל בהלחנת מוזיקה לשירים. ביחד הם כתבו מוזיקה לכ-300 יצירות שרבים מהם זכו להצלחה גדולה. בנוסף לשירים הם כתבו מוזיקה לסרטים והצגות תיאטרון. דניאל פוקראס נפטר בשנת 1954 ודמיטרי המשיך להלחין בלעדיו.

על פעילותו בתחום הלחנה פוקראס קיבל מספר עיטורים ופרסים לרבות פרס ברית המועצות בשנת 1936. בשנת 1975 הוא קיבל תואר אמן העם של ברית המועצות.

חלק משיריו תורגמו לעברית. למשל: שיר הפרטיזנים שכתב עם אחיו דניאל. שיר זה יצא לאור בעברית וביידיש על ידי מקהלת רון בניצוח קונרד מן ב 1945. שיר אחר הוא מרש הטנקיסטים (עובד למקהלה בידי משה ביק).

פוקראס נפטר בשנת 1978 במוסקבה ונטמן בבית העלמין נובודוויצ'יה.

## קישורים חיצוניים

* ביוגרפיה 
* שירים של דמיטרי פוקראס
* 

קטגוריה:מלחינים יהודים סובייטים
קטגוריה:פסנתרנים יהודים
קטגוריה:פסנתרנים רוסים
קטגוריה:מעוטרי עיטור הדגל האדום של העמל
קטגוריה:מעוטרי הכוכב האדום
קטגוריה:מעוטרי עיטור אות הכבוד
קטגוריה:בוגרי הקונסרבטוריון של סנקט פטרבורג
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1899
קטגוריה:סובייטים שנפטרו ב-1978
המכון לסטטיסטיקה מתמטית

**האגודה לסטטיסטיקה מתמטית** (באנגלית: **IMS – Institute of Mathematical Statistics)** היא ארגון מקצועי ומדעי בין-לאומי העוסק בפיתוח, הפצה ויישום של סטטיסטיקה והסתברות. האגודה מונה כ-4,000 חברים בכל רחבי העולם. החל משנת 2005, האגודה החלה להציע חברות משותפת עם אגודת ברנולי לסטטיסטיקה מתמטית והסתברות וכן עם המכון הבינלאומי לסטטיסטיקה. האגודה נוסדה בשנת 1935 על ידי הארי ס. קארבר והנרי ל. ריץ. האגטדה מפרסמת מגוון כתבי עת, ומקיים מספר כנסים בינלאומיים מדי שנה.

## פרסומים
האגודה מפרסמת חמישה כתבי עת:

* Annals of Statistics
* Annals of Applied Statisticcs
* Annals of Probability
* Annals of Applied Probability
* Statistical Science


בנוסף, היא נותנת חסות לכתבי עת נוספים:

* Electronic Communications in Probability
* Electronic Journal of Probability
* Electronic Journal of Statistics
* Journal of Computational and Graphical Statistics (A joint publication with the American Statistical Association and the Interface Foundation of North America)
* Probability Surveys (A joint publication with the International Statistical Institute and the Bernoulli Society for Mathematical Statistics and Probability)
* Statistics Surveys (A joint publication with the American Statistical Association, the Bernoulli Society for Mathematical Statistics and Probability, and the Statistical Society of Canada)


ישנם גם כמה כתבי עת קשורים:

* Probability and Mathematical Statistics (Wrocław University of Technology)
* Latin American Journal of Probability and Mathematical Statistics


כמו כן, חמישה כתבי עת נתמכים על ידי IMS:

* Annales de l'Institut Henri Poincaré
* Bayesian Analysis (published by the International Society for Bayesian Analysis)
* Bernoulli (published by the Bernoulli Society for Mathematical Statistics and Probability)
* Brazilian Journal of Probability and Statistics (published by the Brazilian Statistical Association)
* Stochastic Systems


## עמיתים
ה-IMS בוחר מדי שנה בקבוצת של עמיתים שהפגינו הובלה והבנה מחקר או במנהיגות בסטטיסטיקה או בהסתברות.

## מפגשים
מפגשי האגודה לסטטיסטיקה מתמטית נותנים לחוקרים ולעוסקים בפלטפורמה להציג תוצאות מחקר, להפיץ הזדמנויות עבודה ולהחליף רעיונות זה עם זה. ה-IMS מקיים מפגש שנתי בשם Joint Statistic Meetings (JSM), ונותן חסות למספר רב של פגישות בין-לאומיות, למשל, ועידת מחקר האביב (SRC – Spring Research Conference).

## קישורים חיצוניים

## הערות שוליים

קטגוריה:אגודות מקצועיות
כדורגל לעיוורים

ממוזער|שמאל|250px
[ממוזער|משחק כדורגל לעיוורים בין שתי קבוצות ב[גרמניה|300px|שמאל]]

**כדורגל לעיוורים** הוא ענף ספורט נכים המיועד לכדורגלנים עיוורים ולקויי ראייה. ספורט זה נכלל במשחקים הפאראלימפיים החל מ-2004.

## חוקים
* רוב חוקי המשחק דומים מאד לקטרגל עם 5 שחקנים בכל קבוצה, כולל השוער.
* שטח המגרש הוא שטח מוקטן (5-a-side ).
* השוער בלבד יכול להיות בעל ראיה תקינה, והוא גם מסייע בנחייה לעמיתיו העיוורים. השוער חייב שלא להשתתף באף קבוצה הרשומה בפיפ"א לפחות ב-5 השנים האחרונות.
* ארבעת שחקני השדה חייבים לענוד כיסוי עיניים.
* הכדור משמיע קולות בעת תנועתו.
* שחקן אשר נע עם הכדור חייב להשמיע מילה מוסכמת לכל השחקנים.
* כל קבוצה יכולה להיעזר באדם אחד רואה מחוץ למגרש אשר מנחה את השחקנים במהלך המשחק.
* משך המשחק הוא 40 דקות, בחלוקה לשתי מחציות.

## קישורים חיצוניים

*International Blind Sports Federation (IBSA) אתר הפדרציה הבינלאומית לספורט עיוורים (IBSA)

קטגוריה:משחקי כדור לנכים
עיוורים
כדורגל
נמניה סטואיץ'

**נמניה סְטוֹאִיץ**' (בסרבית: **Немања Стојић**; נולד ב-15 בינואר 1998 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בסוצ'י מליגת העל הרוסית ובנבחרת סרביה.

## קריירת מועדונים
סטואיץ' גדל במחלקות הנוער של פרטיזן בלגרד וווז'דובאץ. בחודש יולי 2017 חתם בקבוצת הכוכב האדום בלגרד מליגת העל הסרבית, ממנה הושאל לזלטיבור צ'ייטינה מליגת העל הסרבית, ולגרפיצ'אר בלגרד מהליגות הנמוכות בסרביה.

בהמשך שיחק בקבוצות מטלאץ גורני מילאנובץ ו-TSC באצ'קה טופולה מליגת העל הסרבית, וב-1 ביולי 2024 חתם פעם נוספת בקבוצת הכוכב האדום בלגרד.

ב-26 באוגוסט 2024 חתם לשלוש שנים במכבי תל אביב והתאחד עם מאמנו ז'ארקו לאזטיץ', שאימן אותו קודם לכן ב-TSC באצ'קה טופולה.

ב-1 בספטמבר 2025 חתם לשלוש שנים בסוצ'י מליגת העל הרוסית.

## קריירה בינלאומית
ב-25 בינואר 2023 ערך סטואיץ' את הופעת הבכורה שלו בנבחרת סרביה, בניצחון 1–2 על נבחרת ארצות הברית במשחק ידידות.

נכלל בסגל נבחרת סרביה לטורניר יורו 2024, אך לא שותף בשלושת משחקי הנבחרת בטורניר.

## תארים
; הכוכב האדום בלגרד
* ליגת העל הסרבית: עונת 2024/2025
; מכבי תל אביב
* ליגת העל בכדורגל: 2024/2025

## קישורים חיצוניים

* 

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני באצ'קה טופולה
קטגוריה:כדורגלני מכבי תל אביב
כדורגלני סוצ'י
קטגוריה:כדורגלני נבחרת סרביה
קטגוריה:כדורגלני יורו 2024
קטגוריה:ספורטאים סרבים בישראל
קטגוריה:סרבים שנולדו ב-1998
דאריו שפיקיץ'

**דאריו שפיקיץ**' (בקרואטית: **Dario Špikić**; נולד ב-22 במרץ 1999 בזאגרב שבקרואטיה) הוא כדורגלן קרואטי המשחק בעמדת קשר הכנף בקבוצת ריו אבה.

## קריירת מועדונים
שפיקיץ' גדל במחלקת הנוער של דינמו זאגרב, ובשנת 2017 החל לשחק בקבוצת המילואים של המועדון. בהמשך שיחק בהיידוק ספליט ובגוריצה מליגת העל הקרואטית, וב-4 בפברואר 2021 חתם בדינמו זאגרב, גם היא מליגת העל הקרואטית, והושאל בחזרה לגוריצה. בתום תקופת ההשאלה חזר לדינמו זאגרב.

## קישורים חיצוניים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:זאגרב: כדורגלנים
קטגוריה:כדורגלני היידוק ספליט
קטגוריה:כדורגלני גוריצה
קטגוריה:כדורגלני דינמו זאגרב
קטגוריה:כדורגלני ריו אבה
קטגוריה:כדורגלני אריס סלוניקי
קטגוריה:קרואטים שנולדו ב-1999
פטקו סטאינוב (מלחין)

**פֶּטְקוֹ גְרוּאב סְטָאיְנוֹב** (בבולגרית: **Петко Груев Стайнов**; 1 בדצמבר 1896 – 25 ביוני 1977) היה מלחין, ופסנתרן בולגרי, אשר נמנה עם בולטי המלחינים הקלאסיים של בולגריה המודרנית.

## קורות חייו
סטאינוב נולד בקאזאנלק. בילדותו איבד את מאור עיניו לאחר תאונה. הוא רכש השכלה יסודית בבית ספר לעיוורים בסופיה. ב-1920 עבר לגרמניה וב-1923 סיים את ה"קונסרבטוריון קרל מריה פון ובר" בדרזדן , שם התמחה בהלחנה ובנגינה על פסנתר. הוא שב לקאזאנלק וב-1925 פרסם את יצירתו הראשונה "מחולות תראקיים" . ב-1927 עבר לסופיה והחל ללמד נגינה על פסנתר במוסדות לבעלי לקויות ראיה, ובמקביל פרסם שורת סימפוניות וכן לחנים שנכתבו למקהלה. סטאינוב הרבה לשלב ביצירותיו מוטיבים מן הפולקלור הבולגרי. הוא הנחיל לעולם המוזיקה בבולגריה את תרבות המוזיקה הקלאסית המרכז–אירופית.

לאורך הקריירה המוזיקלית כתב סטאינוב חמש סימפוניות, שבע בלדות (קונצרט) למקהלה ובכך יצר סוגה חדשה בשירת המקהלה בבולגריה, ועוד עשרות שירי מקהלה. משנות ה-30 של המאה ה-20 שיתף סטאינוב פעולה עם מקהלת צדיקוב בבולגריה, וכתב עבורה מספר יצירות לקונצרטים שערכה ברחבי בולגריה וביוגוסלביה.

בין השנים 1933–1944 כיהן כיושב ראש איגוד המקהלות העממיות בממלכת בולגריה וכן יושב ראש התאחדות מלחיני בולגריה. בין השנים 1941–1944 כיהן כמנהל האופרה והבלט הלאומיים בסופיה. היה חבר האקדמיה הבולגרית למדעים. במסגרת תפקידיו ועד לכינון החוק להגנת האומה פעל לשילובה של "מקהלת צדיקוב" בחיי התרבות בבולגריה, וסייע לה בארגון קונצרטים שונים ברחבי הממלכה.

הלך לעולמו בסופיה ב-1977 והוא בן 80 שנים, ונקבר בבית הקברות המרכזי שבעיר.

## קישורים חיצוניים

* פטקו סטאינוב מוזיקה ומורשת

## הערות שוליים

קטגוריה:מלחינים בולגרים
קטגוריה:מלחינים מן המאה ה-20
קטגוריה:מוזיקאים עיוורים
קטגוריה:אישים הקבורים בבית הקברות המרכזי בסופיה
קטגוריה:ילידי 1896
קטגוריה:נפטרים ב-1977
אני רוצה גם

"**אני רוצה גם**" הוא שיר של יהודה פוליקר משנת 1995. פוליקר חיבר והלחין את השיר אותו כתב יחד עם יעקב גלעד. העיבוד המוזיקלי מאת פוליקר, יועד נבו וגלעד. השיר נכלל באלבום של פוליקר, "הילד שבך". הוא הופיע במצעד הפזמונים של רשת ג' במשך תשעה שבועות, מתוכם עמד בראש המצעד במשך שבוע אחד ב-19 בנובמבר 1995. השיר זכה להצלחה גדולה נבחר במקום השני במצעד השנתי לשנת 1996.

## רקע
פוליקר כתב את השיר עם יעקב גלעד, שותפו לכתיבת מרבית שיריו.

מילות השיר עוסקות בתרבות הצריכה וביחס לרכוש ולרכושנות. דובר השיר בעל תשוקות רבות ומונה בקצב מהיר את רצונותיו, בהם רכישת קבוצת כדורגל או קבוצת כדורסל, דירה רחבת ידיים במגדל המשקיף ל, שומר ראש ולימוזינה עם נהג. לצד השאיפות החומריות, האדם דורש להיות בעל קשרים ופרוקטציות, להתחבר לפוליטיקאים, או "בן של" שיאפשר לו לקבל חנינה או תפקיד קל בצה"ל.
הדובר עוסק גם במשמעות החיים ומקווה שהציבור יכיר אותו ויעסוק ברכילות על אודותיו. הוא שואף לעשות ככל העולה על רוחו ללא שום נזיפות מצד הזולת, המחפש את עצמו ומנסה להתאים את עצמו לחברה אך כושל במשימתו.

סגנון הכתיבה ילדותי ונאיבי ופזמון השיר החוזר הוא  ומתפרש כ-FOMO.

בסיום השיר הדובר פורק את תסכולו וחוסר האונים באמירה .

## קישורים חיצוניים

*
*דנה פרידמן ואורית מורדקוביץ, "אני רוצה גם, אני רוצה גם...", אתר מדרשת

קטגוריה:שירי יהודה פוליקר
קטגוריה:שירים בעברית
קטגוריה:שירים שנכתבו על ידי יהודה פוליקר
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי יהודה פוליקר
קטגוריה:שירים על צרכנות
טומי ריצ'מן

**טומי ריצ'מן** (באנגלית: **Tommy Richman**; נולד ב-21 במרץ 2000) הוא זמר, ראפר ופזמונאי אמריקאי. ריצ'מן התפרסם בעקבות הסינגל "Million Dollar Baby" מ-2024, שזכה להצלחה רבה מקטעים קצרים מתוכו שפרסם ריצ'מן בטיקטוק. לאחר צאתו של השיר, הוא נכנס ישירות למקום השני במצעד בילבורד הוט 100.

## חיים וקריירה
ריצ'מן נולד בוודברידג', וירג'יניה, לאב מורה לתופים ולאם חירשת. הוא החל לשיר בילדותו, לקחת שיעורי פיתוח קול ולבצע אופרה, לאחר שלמד בבית הספר מנהטן למוזיקה אצל סינתיה הופמן.

ריצ'מן החל לפרסם מוזיקה בסאונדקלאוד ובספוטיפיי בשנת 2016. בשנה זו הוציא את שיר הבכורה שלו "Ballin' Stalin". הוא המשיך לפרסם סינגלים ומיני-אלבומים, המשלבים ז'אנרים הכוללים R&B ופאנק רוק (Punk rock). ריצ'מן הוציא את "Pleasantville" זמן קצר לפני שהיה אמור לחזור לשנת הלימודים השנייה שלו בקולג', אם כי הוא עזב את הקולג' כדי להמשיך בקריירה המוזיקלית שלו לאחר שהשיר התקבל באהדה. בשנת 2022, הוא הוציא את *Paycheck*, המיני-אלבום הראשון שלו. בשנת 2023, ריצ'מן הוחתם בחברת התקליטים העצמאית של ברנט פאיאז, ISO Supremacy, בחוזה משותף עם Pulse Records. מאוחר יותר פתח ריצ'מן בסיבוב ההופעות של פאיאז, F*ck the World, It's a Wasteland Tour, ובנוסף הופיע ברצועה של פאיאז "Upset" מהמיקסטייפ *Larger than Life* משנת 2023. במהלך אפריל 2024, ריצ'מן פרסם טיזרים לסינגל שלו "Million Dollar Baby" בטיקטוק, שהראשון שבהם פורסם ב-13 באפריל וצבר מיליוני צפיות בפלטפורמה. מאוחר יותר הוא הוציא את השיר ב-26 באפריל 2024, וקיבל במהירות 38 מיליון השמעות בסטרימינג, עם הופעת בכורה במקום השני בבילבורד הוט 100.

## חיים אישיים
ריצ'מן עבר מווירג'יניה ללוס אנג'לס ב-2022, שם הוא מתגורר מאז.

## דיסקוגרפיה
### מיני-אלבומים
* 2022: *Paycheck*
* 2022: *Alligator*
* 2023: *The Rush*

## פרסים ומועמדויות

## קישורים חיצוניים

## הערות שוליים

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:זוכי פרס המוזיקה של בילבורד
קטגוריה:אמריקאים שנולדו ב-2000
פסל נפרתיתי

**פסל נפרתיתי** היא פרוטומה צבועה עשויה מאבן גיר ומצופה בסטוקו של נפרתיתי, אשר הייתה אשת המלך הגדולה של אחנתון מלך מצרים. הפסל, אשר מתנשא לגובה של 48 סנטימטרים, מוצג במוזיאון המצרי של ברלין ומהווה את האטרקציה המרכזית של המוזיאון. פסל נפרתיתי הוא אחת מהיצירות הנודעות ביותר של האמנות המצרית העתיקה.

הפסל מתוארך לסביבות 1345 לפני הספירה. לפי ההערכות הפסל נוצר על ידי תחותמס . הערכות אלו מתבססות בעיקר על כך שהפסל התגלה בבית המלאכה של תחותמס באתר אל-עמארנה שבמצרים.

הפסל התגלה במקור ב-1912 במהלך חפירות של החברה הגרמנית האוריינטלית בראשותו של האגיפטולוג היהודי הגרמני לודוויג בורכהרד . הפסל הועבר לגרמניה בינואר 1913. מאז גילויו הפסל היה נמצא במקומות שונים בגרמניה לאורך השנים, כולל במרתף של בנק, במכרה מלח במרקרס-קיזלבך, במוזיאון דאלם, במוזיאון המצרי בשרלוטנבורג ובמוזיאון הישן בברלין. כיום הוא מוצג במוזיאון החדש בברלין. מצרים דורשת מעת לעת את החזרתו למצרים, בטענה שהפסל הוברח החוצה מהמדינה באופן בלתי חוקי. הגרמנים סירבו להחזירה למצרים וכתוצאה מכך החברה והמוזיאון בברלין לא קיבלו עוד רישיונות חפירה במצרים.

## קישורים חיצוניים

* מיהי המלכה הפרעונית שעשו לה "בפוטושופ"?
, באתר אנציקלופדית אאוריקה

## הערות שוליים

קטגוריה:עתיקות
קטגוריה:1912 במדע
קטגוריה:אמנות מצרים הפרעונית
תמיד אישה

"**תמיד אישה**" הוא שיר של פנינה רוזנבלום משנת 1983.

רוזנבלום ביצעה את השיר בתחרות הקדם-אירוויזיון 1983 שהגיע למקום האחרון, אולם למרות זאת השיר התפרסם וזכה להצלחה כשיר קאלט.

## רקע
דני רובס כתב את מילות השיר והלחן עבור רוזנבלום לבקשת האמרגן סולו יורמן בסגנון השירים של דיאנה רוס. רובס סירב שיציינו את שמו ולכן הקרדיט על הכתיבה ניתן לה בתחרות ובתקליט שיצא לאור. קובי אושרת כתב את עיבוד השיר. רוזנבלום עדיין מופיעה כמחברת השיר באקו"ם.

רוזנבלום קיבלה בהצבעת הנקודות שתי נקודות בלבד וסיימה במקום האחרון.

תוכן השיר פמיניסטי, עוסק בנשיות רכה, ענוגה ועצמאית ובפתיחתו מבקשת האישה מאהובה לאהוב אותה הלילה. בסיום השיר מתפכחת הדוברת, מציינת שלא תבשל או תכבס אך תמיד תעמוד לצידי בן זוגה.

בשל העובדה שרוזנבלום אינה זמרת מקצועית, התגובות לשיר היו מעורבות, וכך היה גם עם שאר השירים שהוציאה לאור לאורך השנים.

באמצע שנות התשעים ביצעו חברי תוכנית המערכונים הקומדי סטור את השיר יחד איתה בתוכנית בערוץ 2.

ב-1996 נכלל השיר באלבום האוסף "עוד לא כיבו את הירח" שהוציאה לאור הד ארצי.

בשנת 2018, הקליטה רוזנבלום את השיר בעיבוד מחודש שהפיק דור דקל. לביצוע הופק קליפ שביים אדם דויטש.

## קישורים חיצוניים

* 
* "תמיד אישה" באתר מימה

## הערות שוליים

קטגוריה:שירי קדם-האירוויזיון 1983
קטגוריה:פנינה רוזנבלום
קטגוריה:שירים בעברית
קטגוריה:שירים עם נושאים פמיניסטיים
אנדור וילאני

**אנדור וילאני**, עד 1922 **שוואבאך-Schwabach**, (בהונגרית: **Villányi Andor**; וילאן (יישוב), 25 במאי 1889 – בסביבות 1944) היה סופר, מחזאי, עיתונאי יהודי-הונגרי. הוא נכלל בצו של ממשלת הונגריה סופרים אסורים (1944) שיצירותיהם נאסרו להדפסה, למכירה ולאחזקה ונגרסו.

## קורות חייו
אנדור שוואבאך נולד במשפחה יהודית כבנם של שאנדור שוואבאך, סוחר יין ומנהל בנק חיסכון יליד בוי, ושל מריה טאוסיג (1867–1938). הוריו התכוונו שהוא יהיה סוחר. הוא המשיך את לימודיו בגימנסיה הממלכתית הריאלית הראשית בפץ' ובסיום לימודיו עבד זמן קצר במסחר. בעשור השני של המאה ה-19, הוא הפך לעובד מערכת של "ידיעות בודפשט" (Budapesti Hírlap). כישרונו התגלה על ידי ינה ראקושי, חבר הבית העליון ההונגרי וחבר האקדמיה ההונגרית למדעים. הדרמה שלו "המלכתי... אמות בשבילך!"הוצגה ב-14 באוקטובר 1916 על ידי התיאטרון ההונגרי, בתפקידים הראשיים שיחקו ארז'י ב. מרטון וינה טרז'. ההצגה יצאה גם אל מחוץ להונגריה, תיאטרון אינטימס (Intimes Theater) בסטוקהולם העלה אותה. בנוסף לכתיבת מחזות, הוא כתב גם כמה רומנים, מהם זכה להכרה הגדולה ביותר עם "מריה". לאחר מכן עבר לווינה לשלוש שנים, שם עבד כזבן בחנות משי. סיפורו הקצר הראשון לאחר שחזר הביתה פורסם ב"ידיעות פשט" (Pesti Hírlap). תיאטרון מרכז העיר פתח את שעריו עם המחזה שלו Attak, וגם מחזותיו "חיפוש חתן" (Legénykérés) ו"השושן השחור" (A fekete liliom) הוצגו שם. סיפוריו הקצרים פורסמו בעיתונים:
* פשטי נפלו
* העיתון - Az Újság
* ידיעות פשט - Pesti Hírlap
* זמנים חדשים - Új Idők
* וחיי התיאטרון - Színházi Élet

הוא בילה לעיתים קרובות בעיירת הולדתו ווילאן, משם גורש ככל הנראה בקיץ 1944.

אשתו הייתה אליס, בתם של אוסקר אלק ושל ארנקה הרץ. הוא התחתן איתה בבודפשט ב-12 בפברואר 1922, אך התגרש ממנה באותה שנה.

## יצירותיו
### מחזות
* יהודים, מחזה ב-3 מערכות.
* המלכתי... אמות בשבילך! מחזה ב-3 מערכות.
* חיפוש חתן. יחד עם פאל פורו. בכורה: 3 בספטמבר 1921, תיאטרון מרכז העיר
* המתאבדים (קומדיה)
* שושנת העמק, קומדיה ב-3 מערכות.

### רומנים
* מריה (1920, חברת הוצאת הספרים ד"ר וילמוש ראץ, בודפשט)
* ספטמבר (1921, האחים לגראדי, בודפשט)
* ספר זיכרון (1922, האחים לגראדי, בודפשט)
* אגדה
* גם מעבר לקבר (1940)

## לקריאה נוספת
* זולטאן ארדש: סיפורו של וילאן מתחילתו ועד 1990. פץ', 2016.
* ד"ר בלה פוסטאי: וילאן מפורסמת ביין האדום שלה. Pécs, Codex, 1999.
* הצלחת סופר (4 במאי 1913) Pécs Napló, 22. שנתון 101.
## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:משוררים יהודים הונגרים
קטגוריה:מחזאים יהודים הונגרים
קטגוריה:סופרים אסורים (הונגריה, 1944)
קטגוריה:נספי השואה
קטגוריה:עיתונאים שנספו בשואה
קטגוריה:הונגרים שנולדו ב-1889
קטגוריה:הונגרים שנפטרו ב-1944